ДО ОБЩИНСКИ СЪВЕТ –РУСЕ

ПРЕДЛОЖЕНИЕ

ЗДРАВКА ВЕЛИКОВА

*Зам.-Кмет на община Русе*

*За Кмет на Община – Русе*

*Съгласно Заповед №рд-01-3210/08.10.2025 г.*

ОТНОСНО: Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обект по чл. 56 от ЗУТ

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Върху поземлени имоти могат да се поставят преместваеми увеселителни обекти и преместваеми обекти за търговски и други обслужващи дейности - павилиони, кабини, маси, зарядни колонки за електрически превозни средства, както и други елементи на градското обзавеждане (спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и други).

Разположението на всеки преместваем обект се определя чрез схема за поставяне, съгласувана от Главния архитект на Община Русе. Схемите за поставяне са обща и подробни, и дават броя на елементите, разположението им, заеманата площ, както и необходимото отстояние между тях.

Свободни имоти или части от имоти - публична общинска собственост могат да се отдават под наем за срок до десет години след решение на Общински съвет - Русе.

Предмет на настоящото предложение е, като следва:

Отдаване под наем на част от терен - публична общинска собственост - за поставяне на преместваем обект – павилион за търговска дейност, с площ 35,11 кв. м, находящ се в урегулиран поземлен имот (УПИ) XI-312, в кв. 28 по плана на с. Басарбово, ЕКАТТЕ 02796, Община Русе, с административен адрес с. Басарбово, Община Русе, ул. „Св. Св. Кирил и Методий“ №66А, описан в АПОС №7428/23.04.2015 г.

За теренът, предмет на предложението е сключван договор за отдаване под наем, чието наемно правоотношение е изтекло.

С оглед гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване за отдаване под наем за срок от пет години на част от терен - публична общинска собственост, за разполагане на преместваем обект - павилион за търговска дейност, с площ 35,11 кв. м, находящ се в урегулиран поземлен имот (УПИ) XI-312, в кв. 28 по плана на с. Басарбово, ЕКАТТЕ 02796, Община Русе, с административен адрес с. Басарбово, Община Русе, ул. „Св. Св. Кирил и Методий“ №66А, описан в АПОС №7428/23.04.2015 г., с начална тръжна месечна наемна цена – 111,00 лв. (Сто и единадесет лева) без включен ДДС.

Тридесет на сто от постъпленията от получения наем за терена – общинска собственост, да се използват за изпълнение на дейности от местно значение в съответното населено място.

Приложения: 1. Копие на схема;

2. Копие на АПОС №7428/23.04.2015 г.;

Предложил,

ЗДРАВКА ВЕЛИКОВА

*Зам.-кмет на Община Русе*

*За Кмет на Община – Русе*

*Съгласно заповед №рд-01-3210/08.10.2025 г.*