**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ЗДРАВКА ВЕЛИКОВА**

***Зам.-Кмет на* *Община Русе***

***За Кмет на Община Русе***

***Съгласно Заповед №РД-01-3210/08.10.2025 г.***

**ОТНОСНО:** Отдаване под наем на имот - частна общинска собственост, за клуб на Сдружение „Федерация за приятелство с народите на Русия и ОНД-дружество 1940, Русе“

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпи Заявление с регистрационен индекс НО-02-4/01.10.2025 г. от Вили Икономов, Председател на Сдружение „Федерация за приятелството с народите на Русия и ОНД-дружество 1940 Русе“, ЕИК: 177217042, с което сдружението изразява желанието си да продължи експлоатацията на предоставеното му от Община Русе помещение, представляващо помещение с номер 3, с площ от 14,00 кв. м, представляващо част от самостоятелен обект в сграда с идентификатор по КККР на гр. Русе 63427.2.5512.1.10, с трайно предназначение на самостоятелния обект – за офис, брой нива на обекта – едно, разположен в сграда №1, находяща се в поземлен имот с идентификатор по КККР на гр. Русе 63427.2.5512, с административен адрес гр. Русе, ул. „Фердинанд“ №3А, ет.3, предмет на АЧОС № 6675 от 09.04.2012 г.

Сдружение „Федерация за приятелство с народите на Русия и ОНД-дружество 1940, Русе“ е юридическо лице с нестопанска цел, регистрирано за осъществяване на дейност в обществена полза. До настоящият момент Сдружението е ползвало гореописаният имот за осъществяване на целите си. Наемното правоотношение е изтекло.

Целите и предмета на дейност на Сдружение „Федерация за приятелство с народите на Русия и ОНД-дружество 1940, Русе“ са: да развива и популяризира връзките и сътрудничеството с Русия и другите страни на Общността на независимите държави (ОНД) и други страни във всички сфери на общественото развитие; да съдейства за утвърждаване на общочовешки, нравствени и културни ценности и добродетели, за защита на човешките права и свободи; да работи активно за развитието и свободния обмен на идеи и информация между България и Русия и ОНД и други страни, в Русе и областта във всички сфери на обществения живот; да участва активно в Българо-Руски събития в сферата на културата, науката, образованието, икономиката и др.; да работи за повишаване културния обмен между Русе и регион Русе и Русия и ОНД и други държави.

Отдаването под наем на имоти - частна общинска собственост на юридически лица с нестопанска цел, осъществяващи дейност в обществена полза, се извършва без търг или конкурс след Решение на Общински съвет – Русе, съгласно чл.14, ал. 6 от Закона за общинската собственост и чл.15, ал. 6 от Наредба №1 за общинската собственост на Общински съвет - Русе. Предоставени са необходимите документи, удостоверяващи регистрацията на Сдружението и изпълнението на специалните нормативни изисквания.

С оглед гореизложеното и на основание чл.63, ал.1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като клуб, на Сдружение „Федерация за приятелството с народите на Русия и ОНД-дружество 1940 Русе“, ЕИК: 177217042, на помещение с номер 3, с площ от 14,00 кв. м, представляващо част от самостоятелен обект в сграда с идентификатор по КККР на гр. Русе 63427.2.5512.1.10, с трайно предназначение на самостоятелния обект – за офис, брой нива на обекта – едно, разположен в сграда №1, находяща се в поземлен имот с идентификатор по КККР на гр. Русе 63427.2.5512, с административен адрес гр. Русе, ул. „Фердинанд“ №3А, ет.3, предмет на АЧОС № 6675 от 09.04.2012 г., с начална тръжна месечна наемна цена – **14,79 лв. (четиринадесет лева и седемдесет и девет стотинки) без ДДС;**

Решението подлежи на оспорване чрез Общински съвет- Русе пред Административен съд Русе в 14 - дневен срок от съобщаването.

**Приложения**: 1. Копие на Заявление с рег. индекс НО-02-4/01.10.2025 г.;

2. Копие на АЧОС №6675/09.04.2012 г;

3. Копие на схема на самостоятелен обект в сграда;

Предложил,

**ЗДРАВКА ВЕЛИКОВА**

*Зам.-Кмет на* *Община Русе*

*За Кмет на Община Русе*

*Съгласно Заповед №РД-01-3210/08.10.2025 г.*

Съгласували:

**Златомира Стефанова**

*Зам.-кмет на Община Русe*