**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Корекция на броя курсове по междуселищна автобусна линия Русе-Бъзън от Общинската транспортна схема

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Съгласно т. 1 на Решение № 1119/Протокол № 41 от 17.11.2022 г. (Решение № 1119) Общински съвет Русе утвърди Общинска транспортна схема в част междуселищни линии. Същите обхващат 13 бр. населени места, включени към територията на Община Русе със 7 бр. направления, както следва: Русе-Мартен-Сандрово; Русе-Николово-Долно Абланово-Просена; Русе-Басарбово; Русе-Бъзън; Русе-Червена вода-Ново село-Хотанца; Русе-Червена вода-Ново село-Тетово и Русе-Червена вода-Семерджиево-Ястребово.

Според цитираното решение, линията Русе-Бъзън е предвидено да се обслужва с две делнични и едно празнично разписания, от които:

- 1-во разписание - с 10 бр. курсове;

- 2-ро разписание - с 8 бр. курсове;

- празнично разписание - с 6 бр. курсове.

Общ брой на курсовете в делнични дни от двете разписания - 18 бр., при изпълнявани в момента, с временен договор едно разписание с 8 бр. курсове.

Същевременно, през Бъзън преминава линията Русе-Бъзън-Писанец-Ветово от Областната транспортна схема от квотата на Община Ветово. Тази схема се разработва и утвърждава от Областния управител, след съгласуване на маршрутните разписания от заинтересованите общини. Предвид това и с оглед спазване на всички промени в нормативните изисквания, Областна администрация инициира актуализация на Областната транспортна схема. Това наложи всички общини да предприемат действия за преразглеждане на маршрутните си разписания, включващо корекции в часове, закриване на курсове и направления от различни квоти. Основните процедури по дейността стартираха през 2023 г., като поради значителния обем от работа, преди съгласуване и утвърждаване на конкретни предложения са водени кореспонденции, както на ниво общини, така и на ниво област.

В изпълнение на горното и разпоредбата на чл. 8а от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси, издадена от министъра на транспорта и съобщенията (Наредба № 2), съгласно която „При разработването на общинските транспортни схеми се осигурява свързаност на всяко населено място в общината до общинския център, освен ако такава връзка не се извършва чрез обслужването му от автобусна линия от областната или междуобластната транспортна схема.“, Община Русе съгласува актуализираните маршрутни разписания от Областната транспортна схема на Община Ветово, след тяхното разглеждане на 11.03.2025 г. от Общинската комисия по транспорт, назначена по чл. 8 от Наредба № 2. Съгласно законовите разпоредби, разписанията на Община Ветово бяха приети от Областната комисия по транспорт на 14.04.2025 г., както следва:

1. По линията Русе-Ветово (през Бъзън и Писанец) - часове на тръгване:

В делник:

От Русе – 07,00; 10,00; 13,30; 17,30 ч.

От Ветово – 06,00; 08,45; 11,40; 15,00 ч.

В събота:

От Русе – 10,00; 13,30; 17,30 ч.

От Ветово – 08,45; 11,40; 15,00 ч.

В неделя:

От Русе – 17,30 ч.

От Ветово – 15,00 ч.

2. По линията Русе-Ветово-Глоджево/Ветово (през Червена вода и Семерджиево)

- часове на тръгване:

В делник:

От Русе – 08,00; 11,00; 12,00; 12,45; 15,45; 17,00; 18,00; 18,30 ч.

От Глоджево – 06,40; 07,00; 09,00 (от Ветово); 09,30 (от Ветово); 12,30; 13,20; 16,00 (от Ветово); 16,55 ч.

В неделя

От Русе – 18,30 ч.

От Глоджево – 16,55 ч.

3. По линията Русе-Смирненски/Ветово (през Червена вода, Ново село и Тетово) - часове на тръгване:

В делник

От Русе – 11,45; 13,45; 15,00 (до Ветово); 16,20; 17,10; 19,00 ч.

От Смирненски – 06,15; 06,45; 07,30; 09,05 (от Ветово); 12,45; 15,00; 17,30 ч.

В събота и неделя

От Русе – 11,45; 16,20; 19,00 ч.

От Смирненски – 07,30; 15,00; 17,30 ч.

С оглед гореизложеното от Общинската транспортна схема, приета с Решение № 1119 и от Областната транспортна схема на Община Ветово в направлението за/от с. Бъзън се получи, както дублиране на часове от/за гр. Русе, така и извънредно нарастване на броя на курсовете - 26 бр. (от които -18 бр. по цитираното решение и 8 бр. от квотата на Община Ветово). Към момента, по линията се извършват 16 бр. курсове (8 бр. от Община Русе и 8 бр. от Община Ветово).

Дублирането на часове и липсата на минимален интервал между отделните курсове противоречи на нормативните изисквания, а необосновано големият брой ще доведе до финансови загуби на превозвачите и отлив от желаещи транспортни фирми да ги изпълняват. Това налага да се направи корекция на броя курсове по междуселищна автобусна линия Русе-Бъзън от Общинската транспортна схема.

Освен това предвид, че линиите от Областната транспортна схема на Община Ветово преминават през населени места от Община Русе, кметовете на кметства Бъзън, Червена вода, Ново село, Семерджиево, Тетово и Ястребово бяха запознати с проекта на разписанията, преди тяхното разглеждане от Общинската комисия по транспорт.

Писмените им отговори са положителни, като към становището си Кметът на кметство Бъзън е предложил броят на курсовете по линията Русе-Бъзън, приети с Решение №1119 да бъдат намалени от 18 бр. на 10 бр. в делнични дни, (включени в едно делнично разписание, вместо в 2 бр.), от 6 бр. на 4 бр. в съботни дни, а в неделя и при официални празници направлението да се обслужва от квотата на Община Ветово.

В тази връзка е необходимо да се внесе настоящото предложение, което е основано на принципите на прозрачност и публичност. Същото не е в разрез с правото на европейската общност и не се предвижда разходване на обществени средства.

Целта е при провеждането на процедурата за възлагане на превозите по т. 3 от Решение № 1119 да бъдат спазени нормативните изисквания.

Очакваните резултати са: координирани маршрутни разписания в съответствие с икономическото и социално развитие, създаване на условия за лоялна конкуренция между превозвачите, синхронизиране с разпоредбите на действащото законодателство.

Предвид горното и на основание чл. 63, ал. 1 от Правилника за организация и дейността на ОбС-Русе, неговите комисии и взаимодействието му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, чл. 17, ал. 5 от Закона за автомобилните превози, чл. 8, ал. 3 и ал. 4, и чл. 8а от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси, издадена от министъра на транспорта и съобщенията, Общински съвет- Русе реши:

Приема изменение в Приложение №1 към т. 1 на Решение № 1119/Протокол № 41 от 17.11.2022 г. на Общински съвет Русе, относно линията Русе-Бъзън, като утвърждава ново делнично и съботно разписания по линията Русе-Бъзън, приложени към настоящото предложение.

**Приложение** – Разписание по линията Русе-Бъзън (делнично и съботно), Протокол от 11.03.2025 г. от Общинската комисия по транспорт и Протокол от 14.04.2025 г. от Областната комисия по транспорт.

**ПРОТОКОЛ № 1/11.03.2025 г.**

**за неприсъствено приемане на решение от членовете на Общинската комисия по транспорт**

На основание чл. 17, ал. 1 от Вътрешните правила за работа на Общинската комисия по транспорт, Комисията приема неприсъствено следните решения:

1. Общинска транспортна схема – вътрешноградски линии: Приема промяна в курсовете по линии № 2; № 5; № 6; № 10; № 12; № 15; № 16; № 18; № 19; № 21; № 29 и № 33, съгласно приложените разписания;

2. Общинска транспортна схема – междуселищни линии:

2.1. Приема предложените, от Община Ветово, маршрутни разписания, както следва:

2.1.1. По линията Русе-Ветово (през Бъзън и Писанец) – с часове на тръгване:

В делник:

От Русе – 07,00; 10,00; 13,30; 17,30 ч.

От Ветово – 06,00; 08,45; 11,40; 15,00 ч.

В събота:

От Русе – 10,00; 13,30; 17,30 ч.

От Ветово – 08,45; 11,40; 15,00 ч.

В неделя:

От Русе – 17,30 ч.

От Ветово – 15,00 ч.

2.1.2. По линията Русе-Ветово-Глоджево/Ветово (през Червена вода и Семерджиево) – с часове на тръгване:

В делник:

От Русе – 08,00; 11,00; 12,00; 12,45; 15,45; 17,00; 18,00; 18,30 ч.

От Глоджево – 06,40; 07,00; 09,00 (от Ветово); 09,30 (от Ветово); 12,30; 13,20; 16,00 (от Ветово); 16,55 ч.

В неделя

От Русе – 18,30 ч.

От Глоджево – 16,55 ч.

2.1.3. По линията Русе-Смирненски/Ветово (през Червена вода, Ново село и Тетово) – с часове на тръгване:

В делник

От Русе – 11,45; 13,45; 15,00 (до Ветово); 16,20; 17,10; 19,00 ч.

От Смирненски – 06,15; 06,45; 07,30; 09,05(от Ветово); 12,45; 15,00; 17,30 ч.

В събота и неделя

От Русе – 11,45; 16,20; 19,00 ч.

От Смирненски – 07,30; 15,00; 17,30 ч.

2.2. Поради дублиране на часове на тръгване по линията Русе-Бъзън от Общинската транспортна схема, приети с Решение № 1119/Протокол № 41 от 17.11.2022 г., от Общински съвет Русе, с предложените от Община Ветово разписания по линията Русе-Ветово (през Бъзън и Писанец) приема посочените, от кмета на кметство Бъзън (в писмо вх. № 10-02-56/03.12.24 г.), курсове по линията Русе-Бъзън от Общинската транспортна схема да бъдат, както следва:

В делник:

От Русе – 08,00; 12,15; 14,30; 17,00 и 19,30 ч.

От Бъзън – 07,00; 8,45; 13,45; 16,15 и 18,00 ч.

В събота:

От Русе – 8,00 и 17,00 ч.

От Бъзън – 07,00 и 16,15 ч.

2.3. След утвърждаване на маршрутните разписания от Областната транспортна схема на Община Ветово от Областния управител на Област Русе, общинска администрация да внесе в Общински съвет Русе корекция на курсовете по междуселищните линии от Общинската транспортна схема.

Подробните разписания са неделима част към настоящия протокол.