**ДО**

**ОБЩИНСКИ СЪВЕТ РУСЕ**

**ПРЕДЛОЖЕНИЕ**

**ОТ НИКОЛА ЛАЗАРОВ**

*За Кмет на Община Русе,*

*Съгласно Заповед РД-01-2955/23.09.2025 г.*

**ОТНОСНО**: Предложение за приемане на Правилник за изменение и допълнение на подзаконови нормативни актове, приети от Общински съвет – Русе

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Законът за въвеждане на еврото в Република България (ЗВЕРБ), регламентира привеждането на подзаконовите нормативни актове, приети от органите на местното самоуправление към единната европейска валута и обезпечаването на техническата подготовка по въвеждане на еврото. Като част от дейността по подготовката за въвеждане на еврото следва да бъдат извършени и съпътстващи изменения на подзаконовата нормативна рамка. Приемането на изменения в подзаконови нормативни актове, необходими за изпълнението на ЗВЕРБ във връзка с въвеждане на еврото като парична единица на Република България, е заложено в § 6 от ПЗР към закона.

Съгласно чл. 45, ал. 1 от ЗВЕРБ, считано от датата на въвеждане на еврото в Република България възнагражденията за положен труд, обезщетенията, **паричните и социалните помощи**, пенсиите по [част първа от КСО](https://web.apis.bg/p.php?code=2016&base=NARH&topar=part1) и добавките към тях, както и гарантираните вземания по [Закона за гарантираните вземания на работниците и служителите при несъстоятелност на работодателя](https://web.apis.bg/p.php?code=40393&base=NARH), се изплащат в евро и се преизчисляват съгласно [чл. 12](https://web.apis.bg/p.php?code=42840&base=NARH&topar=art12). В изключение от правилото на [чл. 13](https://web.apis.bg/p.php?code=42840&base=NARH&topar=art13), ако третият знак след десетичната запетая е по-голям от нула, вторият знак след десетичната запетая се увеличава с една единица.

В този смисъл всички суми в лева в действащата нормативна уредба, приета от Общински съвет - Русе, следва да се превалутират, съгласно правилото на чл. 12 от ЗВЕРБ, като при закръгляването ще намери приложение специалното правило на чл. 45 от ЗВЕРБ.

При извършен преглед на нормативната уредба, регламентираща финансово подпомагане на граждани и юридически лица, се установи наличието на следните стойности в лева, които следва да се превалутират съобразно изискванията на закона.

**1.** [**ПРАВИЛНИК ЗА РЕДА И УСЛОВИЯТА ЗА ПРЕДОСТАВЯНЕ НА ЕДНОКРАТНИ ФИНАНСОВИ ПОМОЩИ НА ФИЗИЧЕСКИ ЛИЦА ОТ БЮДЖЕТА НА ОБЩИНА РУСЕ**](https://obs.ruse-bg.eu/documents/%d0%bf%d1%80%d0%b0%d0%b2%d0%b8%d0%bb%d0%bd%d0%b8%d0%ba-%d0%b7%d0%b0-%d1%80%d0%b5%d0%b4%d0%b0-%d0%b8-%d1%83%d1%81%d0%bb%d0%be%d0%b2%d0%b8%d1%8f%d1%82%d0%b0-%d0%b7%d0%b0-%d0%bf%d1%80%d0%b5%d0%b4%d0%be/)**:**

1.1. Чл. 7, ал. 6 от Правилника: Размерът на предоставената еднократна финансова помощ не може да бъде по-малък от 200 (двеста) лева и по-голям от 1000 (хиляда) лева и се изплаща по банков път.

1.2. Чл. 5, ал. 2, т. 4 от Правилника: Право на финансова помощ има лице, което не е получило доход над 20 000 лв. от разпореждане с недвижимо имущество, в срок от една година преди подаване на заявлението за отпускане на помощта.

**2.** [**ПРАВИЛНИК ЗА РЕДА И УСЛОВИЯТА ЗА ОСЪЩЕСТВЯВАНЕ НА МЕРКИ ЗА НАСЪРЧАВАНЕ НА РАЖДАЕМОСТТА И ПОДКРЕПА ОТГЛЕЖДАНЕТО НА ДЕЦА В ОБЩИНА РУСЕ**](https://obs.ruse-bg.eu/documents/%d0%bf%d1%80%d0%b0%d0%b2%d0%b8%d0%bb%d0%bd%d0%b8%d0%ba-%d0%b7%d0%b0-%d1%80%d0%b5%d0%b4%d0%b0-%d0%b8-%d1%83%d1%81%d0%bb%d0%be%d0%b2%d0%b8%d1%8f%d1%82%d0%b0-%d0%b7%d0%b0-%d0%be%d1%81%d1%8a%d1%89%d0%b5/)**:**

2.1. Чл.8, ал. 3 от Правилника: Община Русе предоставя еднократно финансово стимулиране за новородено/осиновено дете, както следва:

1. Първо дете – 150 лв.;

2. Второ дете – 300 лв.;

3. Трето дете – 300 лв.;

4. Четвърто и всяко следващо новородено или осиновено дете – 150 лв.;

5. При близнаци, тризнаци и т.н. – по 300 лв. на дете.

2.2. Чл. 11, ал. 6 от Правилника: Община Русе предоставя финансова подкрепа в размер до 600 лв. на приемните семейства, отглеждащи дете/деца за почивка през календарната година.

2.3. Чл. 1, ал. 2 от Правилника: Максималният размер на помощта за изследвания е до 600 лв.

2.4. Чл. 16, ал. 1 от Правилника: Община Русе предоставя финансова помощ за извършване на следните процедури по асистирана репродукция, които не се финансират от НЗОК, като се определят средства по видове и в размер, както следва:

1. Инсеминация от партньора – до 800 лв.;

2. Инсеминация с донор – до 1000 лв.;

3. Инвитро на естествен цикъл – до 1500 лв.;

4. Инвитро процедура с донорски материал – до 2700 лв.;

5. Тестикуларна и/или епидидимална биопсия (TESA, PESA) – до 1500 лв.;

6. Кокултивиране на ембриони с ендометриални клетки – до 1500 лв.;

7. Ембриотрансфер на замразени ембриони, включващ: ембриотрансфер; замразяване на ембриони; размразяване на ембриони (култивиране и селекция) – до 1500 лв.

**3.** [**ПРАВИЛНИК ЗА ОРГАНИЗАЦИЯТА, ДЕЙНОСТТА И УПРАВЛЕНИЕТО НА ФОНД „ГРАЖДАНСКИ ИНИЦИАТИВИ“ НА ОБЩИНА РУСЕ**](https://obs.ruse-bg.eu/documents/%d0%bf%d1%80%d0%b0%d0%b2%d0%b8%d0%bb%d0%bd%d0%b8%d0%ba-%d0%b7%d0%b0-%d0%be%d1%80%d0%b3%d0%b0%d0%bd%d0%b8%d0%b7%d0%b0%d1%86%d0%b8%d1%8f%d1%82%d0%b0-%d0%b4%d0%b5%d0%b9%d0%bd%d0%be%d1%81%d1%82%d1%82-6/)**:**

3.1. Чл. 5, ал. 1 от Правилника: Максималният размер на безвъзмездната финансова помощ за една инициатива, отпускана по реда на този правилник е до 600,00 лв.

**4.** [**ПРАВИЛНИК НА ПРОГРАМА „КУЛТУРА“ НА ОБЩИНА РУСЕ ЗА ФИНАНСИРАНЕ НА СЪБИТИЯ И ПРОЕКТИ В ОБЛАСТТА НА ИЗКУСТВАТА И КУЛТУРАТА**](https://obs.ruse-bg.eu/documents/%d0%bf%d1%80%d0%b0%d0%b2%d0%b8%d0%bb%d0%bd%d0%b8%d0%ba-%d0%bd%d0%b0-%d0%bf%d1%80%d0%be%d0%b3%d1%80%d0%b0%d0%bc%d0%b0-%d0%ba%d1%83%d0%bb%d1%82%d1%83%d1%80%d0%b0-%d0%bd%d0%b0-%d0%be/)**:**

4.1. Чл.11 от Правилника: Максималните суми за финансиране на едно проектно предложение се определят, както следва:

1. За направление „Международни фестивали в областта на изкуствата“ – до 12000 лв.;

2. За направление „Творчески проекти в областта на изкуствата и културата“ – до 5000 лв.;

3. За културни събития по Глава IV от настоящия правилник – до 3000 лв. и до изчерпване на финансовите средства.;

4.2. Чл.12, изр. 2 от Правилника: “За творчески проекти в областта на изкуствата и културата“ с бюджет до 2 000 лв. не се изисква собствен принос.

Условие за получаване на финансово подпомагане по Правилника за реда и условията за предоставяне на еднократни финансови помощи на физически лица от бюджета на община Русе приет с Решение № 446/28.11.2024 г., е лицето да не притежава повече от един недвижим имот, като в текста не е конкретизиран вида на имота и съгласно редакцията и всеки незастроен имот или земеделски такъв представляват пречка за предоставяне на финансова помощ. Предлагаме ограничението за притежаван имот да се отнася само за жилищните такива. Съгласно чл. 9, ал. 1, изр. 2 от Правилника, „Максималният брой помощи, които едно физическо лице може да получи пожизнено по реда на настоящия Правилник, е три пъти.“ Същевременно голяма част от заявителите са получавали помощ по реда на Наредба №21 за реда за отпускане на еднократна финансова помощ на граждани от бюджета на Община Русе и за статута на многодетните семейства, отменена с новия Правилник. Съгласно текста посоченото ограничение се отнася само за помощите по новия Правилник, като предлагаме ограничението да отчита и получените помощи

по реда на отменената Наредба №21 на Общински съвет, тъй като помощите по двата нормативни акта са за задоволяване на идентични потребности.

В процеса на прилагане на Правилника за реда и условията за осъществяване на мерки за насърчаване на раждаемостта и подкрепа отглеждането на деца в община Русе, приет с Решение № 446/28.11.2024 г. на Общински съвет – Русе, се установи неточност в разпоредбата на чл. 11, ал. 6 от правилника. Съгласно текста Община Русе предоставя финансова подкрепа в размер до 600 лв. на приемните семейства, отглеждащи дете/деца за почивка през календарната година. Тълкуването на текста води до извода, че независимо от броя на децата в приемното семейство, размерът на помощта е до 600 лв., което считаме, че е **неточно формулирано** и предлагаме текстът да се измени с уточнението, че посочената помощ се предоставя за всяко едно настанено дете, в съответното приемно семейство за почивка през календарната година.

**Цели, които се поставят с изменението на Правилниците**

Проектът на Правилника е подготвен с цел своевременно приемане на подзаконовата нормативна уредба, във връзка с въвеждането на еврото в Република България, на основание на които се извършва автоматично превалутиране и адаптиране. С приемането на Правилника ще бъдат прецизирани и текстове от Правилниците, свързани с тяхното прилагане.

**Финансови и други средства, необходими за прилагането на новата уредба**

За прилагане на предложените промени, не са необходими допълнителни бюджетни средства за изграждане на административен капацитет и техническа обезпеченост по осъществяване на Правилника, и няма да доведат до допълнителна финансова тежест за лицата.

**Очаквани резултати от приемането на измененията и допълненията на Правилниците**

Приемането на измененията и допълненията ще спомогне за създаване на условия за решаване на проблемите и организацията на плавно преминаване от лев в евро на територията на Община Русе. Ще се прецизират текстове в Правилниците за предоставяне на финансови помощи със социален характер.

**Анализ на съответствие с правото на Европейския съюз**

Предлаганите проекти за изменения в Правилниците са в съответствие с нормативните актове от по-висока степен, както и с тези на европейското законодателство, доколкото се приема в изпълнение на Закона за въвеждане на еврото в Република България и предвид неговото съответствие в правото на Европейския съюз.

В тази връзка предлагам да се приеме Правилник за изменение и допълнение на цитираните горе нормативни актове, приети от Общински съвет – Русе, като във всеки от тях се създава нова преходна разпоредба, според която след датата на въвеждане на еврото в Република България, размерът на всички суми, посочени в български лева, се превалутират и закръгляват в евро, съобразно реда по чл. 12 и чл. 13 от Закона за въвеждане на еврото в РБ.

На основание чл. 26, ал. 2 и ал. 3 от Закона за нормативните актове, регламентиращи задълженията за провеждане на обществени консултации и за публикуване на Проекта за приемане на нормативен акт с цел информиране на населението и прозрачност в действията на институциите, в 30-дневен срок от публикуване на настоящия проект на интернет страницата на Общината и/или Общинския съвет, се приемат предложения и становища относно така изготвения проект за приемане на Правилник за изменение и допълнение на подзаконови нормативни актове, приети от Общински съвет – Русе.

Предвид изложеното и на основание чл. 63, ал. 1 от Правилника за организацията и дейността на ОбС-Русе, неговите комисии и взаимодействието му с общинската администрация, предлагам ОбС - Русе да приеме следното

**РЕШЕНИЕ:**

На основание чл. 76, ал. 3 и чл. 79 от Административнопроцесуалния кодекс, чл. 21, ал. 2, във вр. с ал. 1, т. 23 от ЗМСМА и пар. 6, ал. 1, т. 2 и ал. 2 от ПЗР наЗакона за въвеждане на еврото в Република България, Общински съвет – Русе **реши:**

**ПРИЕМА** Правилник за изменение и допълнение на подзаконови нормативни актове, приети от Общински съвет – Русе, както следва:

§1. В [ПРАВИЛНИКА ЗА РЕДА И УСЛОВИЯТА ЗА ПРЕДОСТАВЯНЕ НА ЕДНОКРАТНИ ФИНАНСОВИ ПОМОЩИ НА ФИЗИЧЕСКИ ЛИЦА ОТ БЮДЖЕТА НА ОБЩИНА РУСЕ](https://obs.ruse-bg.eu/documents/%d0%bf%d1%80%d0%b0%d0%b2%d0%b8%d0%bb%d0%bd%d0%b8%d0%ba-%d0%b7%d0%b0-%d1%80%d0%b5%d0%b4%d0%b0-%d0%b8-%d1%83%d1%81%d0%bb%d0%be%d0%b2%d0%b8%d1%8f%d1%82%d0%b0-%d0%b7%d0%b0-%d0%bf%d1%80%d0%b5%d0%b4%d0%be/) се правят следните изменения и допълнения:

1. В чл. 5, ал. 2, т. 3 след думата „недвижим“ се допълва „жилищен“.

2.В чл. 9, ал. 1, изр. 2 след думата „Правилник“, се допълва текста „и отменената Наредба №21 за реда за отпускане на еднократна финансова помощ на граждани от бюджета на Община Русе и за статута на многодетните семейства, приета с Решение №1256/11.12.2014 г.“

**3.Създава се нов § 3 към ПЗР на Правилника със следното съдържание:**

§3. Oт датата на въвеждане на еврото в Република България, думата „лева“ и съкращението „лв.“ се заменят с „евро“, а стойностите в български лева се заменят със стойности в евро, както следва:

1. Стойността „200 (двеста) лева“ се заменя със стойността „102,25 евро“;

2. Стойността „1000 (хиляда) лева“ се заменя със стойността „511,29 евро“;

3. Стойността „20 000 (двадесет хиляди) лева“ се заменя със стойността „10 225,84 евро“.

§ 2. В [ПРАВИЛНИКА ЗА РЕДА И УСЛОВИЯТА ЗА ОСЪЩЕСТВЯВАНЕ НА МЕРКИ ЗА НАСЪРЧАВАНЕ НА РАЖДАЕМОСТТА И ПОДКРЕПА ОТГЛЕЖДАНЕТО НА ДЕЦА В ОБЩИНА РУСЕ](https://obs.ruse-bg.eu/documents/%d0%bf%d1%80%d0%b0%d0%b2%d0%b8%d0%bb%d0%bd%d0%b8%d0%ba-%d0%b7%d0%b0-%d1%80%d0%b5%d0%b4%d0%b0-%d0%b8-%d1%83%d1%81%d0%bb%d0%be%d0%b2%d0%b8%d1%8f%d1%82%d0%b0-%d0%b7%d0%b0-%d0%be%d1%81%d1%8a%d1%89%d0%b5/) се правят следните изменения и допълнения:

**1.** Текстът на чл. 11, ал. 6 от Правилника се изменя, считано от датата на влизане в сила на Правилника: „Община Русе предоставя финансова подкрепа в размер до 600 лв., за почивка през календарната година, за всяко настанено дете в приемните семейства”.

**2. Създава се нов § 4 към ПЗР на Правилника със следното съдържание:**

§4. Oт датата на въвеждане на еврото в Република България, съкращението „лв.“ се заменя с „евро“, а стойностите в български лева се заменят със стойности в евро, както следва:

1. Стойността „150 лв.“ се заменя със стойността „76,69 евро“;

2. Стойността „300 лв.“ се заменя със стойността „153,39 евро“;

3. Стойността „600 лв.“ се заменя със стойността „306,78 евро“;

4. Стойността „800 лв.“ се заменя със стойността „409,03 евро“;

5. Стойността „1000 лв.“ се заменя със стойността „511,29 евро“;

6. Стойността „1500 лв.“ се заменя със стойността „766,94 евро“;

7. Стойността „2700 лв.“ се заменя със стойността „1380,48 евро“.

§3. В [ПРАВИЛНИКА ЗА ОРГАНИЗАЦИЯТА, ДЕЙНОСТТА И УПРАВЛЕНИЕТО НА ФОНД „ГРАЖДАНСКИ ИНИЦИАТИВИ“ НА ОБЩИНА РУСЕ](https://obs.ruse-bg.eu/documents/%d0%bf%d1%80%d0%b0%d0%b2%d0%b8%d0%bb%d0%bd%d0%b8%d0%ba-%d0%b7%d0%b0-%d0%be%d1%80%d0%b3%d0%b0%d0%bd%d0%b8%d0%b7%d0%b0%d1%86%d0%b8%d1%8f%d1%82%d0%b0-%d0%b4%d0%b5%d0%b9%d0%bd%d0%be%d1%81%d1%82%d1%82-6/) се правят следните изменения и допълнения:

**Създава се нов § 2 към ПЗР на Правилника със следното съдържание:**

§2. Oт датата на въвеждане на еврото в Република България, стойността „600 (шестстотин) лева” се заменя със стойността „306,78 евро“.

§4. В [ПРАВИЛНИКА НА ПРОГРАМА „КУЛТУРА“ НА ОБЩИНА РУСЕ ЗА ФИНАНСИРАНЕ НА СЪБИТИЯ И ПРОЕКТИ В ОБЛАСТТА НА ИЗКУСТВАТА И КУЛТУРАТА](https://obs.ruse-bg.eu/documents/%d0%bf%d1%80%d0%b0%d0%b2%d0%b8%d0%bb%d0%bd%d0%b8%d0%ba-%d0%bd%d0%b0-%d0%bf%d1%80%d0%be%d0%b3%d1%80%d0%b0%d0%bc%d0%b0-%d0%ba%d1%83%d0%bb%d1%82%d1%83%d1%80%d0%b0-%d0%bd%d0%b0-%d0%be/)се правят следните изменения и допълнения:

**Създава се нов § 5 към ПЗР на Правилника със следното съдържание:**

§3. Oт датата на въвеждане на еврото в Република България, съкращението „лв.“ се заменя с „евро“, а стойностите в български лева се заменят със стойности в евро, както следва:

1. Стойността „12000 лв.“ се заменя със стойността „6135,50 евро“;

2. Стойността „5000 лв.“ се заменя със стойността „2556,45 евро“;

3. Стойността „3000 лв.“ се заменя със стойността „1533,88 евро“;

4. Стойността „2000 лв.“ се заменя със стойността „1022,58 евро“.

**НИКОЛА ЛАЗАРОВ**

*За Кмет на Община Русе*

*Съгласно Заповед РД-01-2955/23.09.2025 г.*