**ДО**

**ОБЩИНСКИ СЪВЕТ**

**РУСЕ**

**П Р Е Д Л О Ж Е Н И Е**

**от акад. Христо Белоев, дтн,**

**Председател на Общински съвет-РУСЕ,**

**ОТНОСНО**: Предложение за приемане на Правилник за изменение и допълнение на Правилника за организацията и дейността на ОбС-Русе, неговите комисии и взаимодействието му с общинската администрация

УВАЖАЕМИ ДАМИ И ГОСПОДА ОБЩИНСКИ СЪВЕТИИЦИ,

С Решение № 703, Прието с Протокол № 23/24.07.2025г. Общински съвет-Русе прие Комисията по Етика да стане Постоянна комисия по Етика по смисъла на чл. 48, ал. 2 ЗМСМА. Във връзка с това решение следва да бъде изменен Правилника за организацията и дейността на ОбС-Русе, неговите комисии и взаимодействието му с общинската администрация в частта , в която се предвиждат постоянните комисии, а именно:

**Глава шеста, КОМИСИИ НА ОБЩИНСКИЯ СЪВЕТ, чл.40 , ал.1, където да се добави т.13 Комисия по Етика**

Проектът на приемане на Правилник за изменение и допълнение на Правилника за организацията и дейността на ОбС-Русе, неговите комисии и взаимодействието му с общинската администрация следва последното изменение и допълнение на Закона за местно самоуправление и местна администрация /ДВ. бр.38 от 9 Май 2025г./, с който се въведе задължително изискване /чл.21, ал.4 /общинските съвети да приемат Етичен кодекс на общинските съветници и да създадат постоянно действаща етична комисия на общинския съвет, която да гарантира неговото прилагане и последвалото решение на Общински съвет Русе. Постоянната етична комисия според чл. 48, ал. 2 ЗМСМА се въвежда като задължителна структура в общинския съвет. Тя се избира от състава на общинските съветници и има специфични функции, свързани с контрола на етичното поведение на общинските съветници.

**Финансови и други средства, необходими за прилагането на новата уредба.**

За прилагане на Правилника не е необходимо разходването на допълнителни бюджетни средства.

**Очаквани резултати от приемането на измененията и допълненията на Правилника.**

Приемането на измененията и допълненията в Правилника ще спомогне за нормалната работа на комисиите в общинския съвет с съответствие с действащото законодателство.

**Анализ на съответствие с правото на Европейския съюз**

Предлаганият проект за изменения в правилника е в съответствие с нормативните актове от по-висока степен, както и с тези европейското законодателство.

Ето защо предлагам да се приеме Правилник за изменение и допълнение на Правилника за организацията и дейността на ОбС-Русе, неговите комисии и взаимодействието му с общинската администрация с посочения по-горе текст.

На основание чл. 26, ал. 2 и ал. 3 от Закона за нормативните актове, регламентиращи задълженията за провеждане на обществени консултации и за публикуване на Проекта за приемане на нормативен акт с цел информиране на населението и прозрачност в действията на институциите, в 30-дневен срок от публикуване на настоящия проект на интернет страницата на общината и/или общинския съвет, се приемат предложения и становища относно така изготвения проект за приемане на Правилник за изменение и допълнение на Правилника за организацията и дейността на ОбС-Русе, неговите комисии и взаимодействието му с общинската администрация, приет от Общински съвет Русе.

Предвид изложеното и на основание чл. 63, ал. 1 от Правилника за организацията и дейността на ОбС - Русе, неговите комисии и взаимодействието му с общинската администрация, предлагам ОбС - Русе да приеме следното

**Р Е Ш Е Н И Е:**

На основание чл. 79 от Административно процесуалния кодекс, чл. 21, ал. 2 от ЗМСМА и Решение № 703, Прието с Протокол № 23/24.07.2025г.q Общински съвет – Русе реши:

Приема Правилник за изменение и допълнение на Правилника за организацията и дейността на ОбС-Русе, неговите комисии и взаимодействието му с общинската администрация

§ 1. В Глава шеста, КОМИСИИ НА ОБЩИНСКИЯ СЪВЕТ, в чл.40, ал.1, се добавя нова т.13 „Комисия по Етика“.

**ПРЕДСЕДАТЕЛ:**

**/акад. Христо Белоев, дтн/**