**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ НИКОЛА ЛАЗАРОВ**

**ЗА КМЕТ НА ОБЩИНА РУСЕ,**

**СЪГЛАСНО ЗАПОВЕД № РД-01-3210/08.10.25 Г.**

**Относно:** Решение за даване на съгласие Община Русе да кандидатства с проект по смисъла на Наредба № 1 от 06.10.23 г. за финансово подпомагане на изграждането и обновяването на спортни обекти – държавна и общинска собственост

**УВАЖАЕМИ ОБЩИНСКИ СЪВЕТНИЦИ,**

На основание чл.1, ал.2 и 3 от **Наредба № 1 от 06.10.23 г. за финансово подпомагане на изграждането и обновяването на спортни обекти – държавна и общинска собственост,** Министерство на младежта и спорта (ММС) откри процедура за набиране на проектни предложения по **Национална програма за споделено финансиране на инвестиционни спортни проекти 2025 г.**

**Допустими кандидати по Програмата са:**

* Спортни федерации по чл.18, ал.2 от ЗФВС
* Спортни клубове по чл. 12, ал.2 от ЗФВС
* Общини или ведомства, които нямат неизпълнени задължения към ММС от предходни договори

Предвид необходимостта от извършване на неотложни строително-ремонтни дейности на обекти от спортната инфраструктура на Община Русе, администрацията е в процес на подготовка на проектно предложение насочено към извършване на текущ ремонт на Градски стадион.

Стадионът е част от спортен комплекс „Ялта“, находящ се в гр. Русе, ул. „Драма“ №11, ПИ с идентификатор 63427.2.4790, по кадастралната карта на гр. Русе. Обектът включва затревено футболно игрище с изградени отводнителни съоръжения, лекоатлетическа писта с изкуствено покритие и сектори за хвърляния и скокове, четири броя трапове за скокове, терасовидно разположени трибуни върху бетонова основа около цялото игрище. През последните години състоянието на обекта е незадоволително и не покрива минималните изисквания към спортните съоръжения за провеждане на местни и национални състезания. Това от своя страна възпрепятства нормалното протичане на тренировъчния и състезателен процес.

Настоящата проектна разработка обхваща текущ ремонт на лекоатлетическа писта, естествен терен, поливна система и поставяне на съвременни ел. табла за осветление. Прогнозната стойност на предвидените за изпълнение строително-ремонтни дейности възлиза на **5 267 412, 68 лв./2 693 185,34 евро** с вкл. ДДС. Съгласно условията на Програмата е необходимо кандидатстващата организация да осигури самоучастие в процентно съотношение. В конкретния случай, Община Русе има готовност да участва с **20 %** от общата стойност на бюджета на проекта или **1 053 482, 536 лв. или 538 627, 71 евро.**

**Продължителността на проектните дейности следва да бъдат изпълнени не по-късно от 30.06.2028 г.**

Предвид изложеното и на основание чл.63 ал.1 от Правилника за организацията и дейността на Общински съвет – Русе, неговите комисии и взаимодействието му с общинска администрация, предлагам Общинският съвет да вземе следното:

**РЕШЕНИЕ:**

На основание чл. 21, ал.1, т.23 във връзка с чл.21, ал.2 от ЗМСМА Общинският съвет реши:

1. Дава съгласие за кандидатстване на Община Русе с проект по Наредба № 1 от 06.10.2023 г. за финансово подпомагане на изграждането и обновяването на спортни обекти-държавна и общинска собственост на Министерство на младежта и спорта, Национална програма за споделено финансиране на инвестиционни спортни проекти 2025 г.“ за обект: „Извършване на строително-ремонтни дейности на Градски стадион-тревна настилка и лекоатлетическа писта в СК „Ялта“ община Русе и одобрява проектно предложение „Извършване на строително-ремонтни дейности на Градски стадион-тревна настилка и лекоатлетическа писта в СК „Ялта“ община Русе, находящ се на ул. „Драма“ №11 с идентификатор 63427.2.4790, описани в АПОС №6205/31.03.2010 г.
2. Одобрява самоучастие на Община Русе, в качеството ѝ на кандидат, в размер на 20 % от общата стойност на допустимите разходи за финансово подпомагане на инвестицията.

**ВНОСИТЕЛ,**

**НИКОЛА ЛАЗАРОВ**

*За кмет на Община Русе,*

*Съгласно Заповед № РД-01-3210/08.10.2025 г.*